สอบถามค่ะ ประจำเดือนมาช้า 2 อาทิตย์ ทำยังไงดีค่ะตอนนี้ผ่านไป 2 อาทิตย์แล้วยังไม่มา ก่อนหน้านี้กินยาคุม 21 เม็ดค่ะ แต่มีเพศสัมพันไม่ได้ใส่ถุงค่ะ พอหลังยาคุมหมดใส่ถุงป้องกันค่ะ *ช่วงนี้มีผื่นแพ้ขึ้นตามตัว มีกินยาเยอะค่ะ บอกเป็นยาแรงไม่รู้เกี่ยวไหม**
สวัสดีค่ะ ประจำเดือนที่ไม่มาหรือมาช้ากว่า 35 วันนับจากวันแรกของประจำเดือนรอบก่อน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ฮอร์โมนรังไข่ไม่สมดุลหากก่อนหน้านี้มีการใช้ยาคุมกำเนิดแบบ 21 เม็ดมาอย่างต่อเนื่อง โอกาสตั้งครรภ์ก็มีได้น้อยมากๆ แม้จะมีเพศสัมพันธ์ไม่ได้ใส่ถุงยางอนามัยป้องกันก็ตาม การมีผื่นแพ้ยาดังกล่าวมาไม่น่าส่งผลต่อยาคุมหรือรอบเดือนได้โดยตรงสามารถซื้อชุดตรวจครรภ์ทางปัสสาวะมาตรวจได้เองเบื้องต้นก่อน ชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลไม่แน่ชัดหรือให้ผลลบ แต่รอบเดือนก็ยังไม่มา ควรไปยืนยันที่รพ ถ้าไม่ได้ตั้งครรภ์จริงๆ สามารถเริ่มยาแผงต่อไปได้เลยไม่ต้องรอให้้ประจำเดือนมา